વિશેષમાં જણાવેલ છે કે, ગુજરાત સરકાર ખેડૂતો, પશુપાલકો, ખેતમજુરો અને ખેતીને ખતમ કરીને પાંચ ઉદ્યોગપતિઓને માલામાલ કરવાના ખુલ્‍લા પ્રયાસો કરે છે તે ખુલ્‍લી પડી ગયું છે. અને ખેડૂતોના મતથી જીતેલ સરકાર ખેડૂતોને પાકવીમો અને સબસીડી આપવામાં ઠાગાઠૈયા કરે છે તેમજ ખેડૂતોનને ખેતપેદાશના ટેકાના ભાવ આપવામાં કલ્‍પના ન કરી શકાય તેવો ભ્રષ્‍ટાચાર કરવામાં આવે છે. તેનો તાજો પુરાવો મગફળીકાંડ, બારદાનકાંડ, ચણાકાંડ, રાયડાકાંડ વિગેરેમાં અબજો રૂપિયાનો ભ્રષ્‍ટાચાર થયેલ છે. તેથી હવે બીચારા ખેડૂતોને તમામ પ્રકારના લેણામાંથી મુકત કરવામાં આવે તોજ ખેડૂતો ખેતી કરીને જીવી શકે તેમ છે અન્‍યથા ખેડૂતોને ના છુટકે મજબુર થઈને ઉગ્ર આંદોલન કરવું પડશે તેવા સંકેતો જણાઈ રહૃાા છે. તેમજ સવિનય કાયદાનો ભંગ કરીને ગુજરાતભરના ખેડૂતો સરકાર સામે જંગખેલશે તે નકકી છે. તેવા સમયે કોઈપણ વ્‍યકિત ઉપર ખોટી કલમો કે પોલીસ ઘ્‍વારા દમન ગુજારવામાં આવશે તો તેની તમામ જવાબદારી આજદિનથી ગૃહ પ્રધાનની રહેશે.